CELEX: 62015TB0677
Language: hu
Date: 2016-07-19 00:00:00
Title: T-677/15. sz. ügy: A Törvényszék 2016. július 19-i végzése – Panzeri kontra Parlament és Bizottság („Megsemmisítés iránti kereset — A Parlament képviselőit megillető költségtérítésekre és juttatásokra vonatkozó szabályzat — Parlamenti asszisztensi juttatás — Jogosulatlanul kifizetett összegek visszatérítése — A megtámadott jogi aktusnak az eljárás során történő felváltása — Előkészítő aktus — Elfogadhatatlanság”)

12.9.2016   
            
            
               HU
            
            
               Az Európai Unió Hivatalos Lapja
            
            
               C 335/47
            
         A Törvényszék 2016. július 19-i végzése – Panzeri kontra Parlament és Bizottság
   (T-677/15. sz. ügy) (1)
   
   ((„Megsemmisítés iránti kereset - A Parlament képviselőit megillető költségtérítésekre és juttatásokra vonatkozó szabályzat - Parlamenti asszisztensi juttatás - Jogosulatlanul kifizetett összegek visszatérítése - A megtámadott jogi aktusnak az eljárás során történő felváltása - Előkészítő aktus - Elfogadhatatlanság”))
   (2016/C 335/62)
   Az eljárás nyelve: olasz
   
      Felek
   
   
      Felperes: Pier Antonio Panzeri (Calusco d'Adda, Olaszország) (képviselő: C. Cerami ügyvéd)
   
      Alperes: Európai Parlament (képviselők: S. Seyr és G. Corstens meghatalmazottak) és Európai Bizottság (képviselők: J. Baquero Cruz és D. Nardi meghatalmazottak)
   
      Az ügy tárgya
   
   Az EUMSZ 263. cikken alapuló kérelem, amely arra irányul, hogy a Törvényszék egyrészt semmisítse meg a felperessel szemben az Európai Parlament Pénzügyi főigazgatósága „B” Képviselői pénzügyi és szociális jogosultságok igazgatóságának igazgatójától származó 2015. szeptember 21-i, a felperestől 83 764,00 eurót visszakövetelő levelet és az e levélben közölt 2015. szeptember 18-i terhelési értesítőt, másrészt semmisítse meg a Parlament főtitkárának 2012. július 27-i levelét, melyben a felperest a parlamenti juttatásai felhasználására vonatkozó vizsgálat következtetéseiről tájékoztatták.
   
      A végzés rendelkező része
   
   
               1)
            
            
               A keresetről nem szükséges határozni annyiban, amennyiben az az Európai Parlament Pénzügyi főigazgatósága „B” Képviselői pénzügyi és szociális jogosultságok igazgatóságának igazgatójától származó 2015. szeptember 21-i levél és a 2015. szeptember 18-i 2015-1320 terhelési értesítő ellen irányul.
            
         
               2)
            
            
               A Törvényszék a keresetet ezt meghaladó részében mint elfogadhatatlant elutasítja.
            
         
               3)
            
            
               Pier Antonio Panzeri a saját költségein felül köteles viselni az Európai Bizottságnál felmerült költségeket.
            
         
               4)
            
            
               A Parlament maga viseli saját költségeit.
            
         
      (1)  HL C 27., 2016.1.25.